இயூ கிளிபர்ட்

சர் இயூ கிளிபர்ட் (Sir Hugh Charles Clifford) (5 மார்ச் 1866 – 18 திசம்பர் 1941) என்பவர் பிரித்தானிய காலனிய ஆட்சியில் பல ஆளுநர் பதவிகளை வகித்த ஒரு பிரித்தானிய குடியேற்ற நிர்வாகி ஆவார். 

இவர் இலங்கையின் 24-ஆவது பிரித்தானிய ஆளுநர் (1925-1927); சிங்கப்பூரின் 19-ஆவது ஆளுநர் (1927-1929); மற்றும் பிரித்தானிய வடக்கு போர்னியோவின் ஆளுநர் (1900-1901) பதவிகளை வகித்த இவர, மலேசிய வரலாற்றில் தடம் பதித்த பிரித்தானியர்களில் ஒருவராக இன்றும் நன்கு அறியப் படுகிறார். இவரின் பெயரில் பள்ளிகளும் சாலைகளும் மலேசியாவில் (சபா) இன்றும் உள்ளன.Mosley, Charles, editor. Burke's Peerage, Baronetage & Knightage, 107th edition, 3 volumes. Wilmington, Delaware: Burke's Peerage (Genealogical Books) Ltd, 2003, volume 1, page 822.

வாழ்க்கை
நீரிணை குடியேற்றங்களின் ஆளுநர்

இலண்டன், ரோகாம்ப்டன் நகரில்; குடும்பத்தின் எட்டு பிள்ளைகளில் ஆறாவது பிள்ளையாக இயூ கிளிபர்ட் பிறந்தார். தன் தந்தையைப் போல ஓர் இராணுவ அதிகாரியாகச் சேவை செய்வதற்கு முதலில் எண்ணம் கொண்டிருந்தார். இருப்பினும் பின்னர் அந்த இலட்சியத்தை மாற்றிக் கொண்டார்.

1880-களில் இயூ கிளிபர்ட், தன் உறவினர் சர் பிரடெரிக் வெல்ட் என்பவரின் உதவியுடன் நீரிணைக் குடியேற்றங்களின் பொதுத்துறை சேவையில் சேர்ந்தார். அந்த நேரத்தில் சர் பிரடெரிக் வெல்ட் நீரிணைக் குடியேற்றங்களின் ஆளுநராகவும் மலாயாவின் ஐக்கிய இராச்சிய உயர் ஆணையராகவும் இருந்தார். 

பின்னர் இயூ கிளிபர்ட், பிரித்தானிய பாதுகாப்பு குடியேற்றமாக இருந்த  மலாயா கூட்டமைப்பு மாநிலங்களுக்கு மாற்றப்பட்டார். 1883-ஆம் ஆண்டு அவரின் 17-ஆவது வயதில் மலாயாவிற்கு வந்தார்.

மலாயா பொறுப்புகள்
பேராக் மாநிலத்தில் ஒரு பயிற்சி அதிகாரியாக இயூ கிளிபர்ட் முதலில் பொறுப்பு ஏற்றார். பகாங் மாநிலத்திலும்; மலாய் தீபகற்பத்தின் கிழக்கு கடற்கரையிலும் தன் இருபது ஆண்டுகாலப் பணியின் போது, இயூ கிளிபர்ட் உள்ளூர் மலாய்க்காரர்களுடன் பழகி அவர்களின் மொழி மற்றும் பண்பாட்டு நிலைப்பாடுகளை ஆழமாகத் தெரிந்து கொண்டார். பாரம்பரிய பூர்வீக கலாசாரங்களின் சில கூறுகளில் அனுதாபப்பட்டு அவற்றைப் போற்றவும் தொடங்கினார். 

அதே வேளையில் அவர் பணியாற்றிய காலத்தில், காலனிய கொள்கைப்பாட்டினால், பாரம்பரிய பூர்வீகப் பபன்பாட்டுக் கூறுகளில் மாற்றங்களைச் செய்ய இயலாது என்பதையும் உணர்ந்தார். இவர் பகாங் மாநில அரசாங்க முகவராக (1887-1888), உலு பகாங்கின் கண்காணிப்பாளராக (1889), பகாங் மாநில அரசப் பிரதிநிதி (பிரித்தானிய இந்தியா)|பிரித்தானிய முதல்வராக]] (1896-1900; 1901-1903) ஆம் ஆண்டுகளில் பணியாற்றினார். மேலும் வடக்கு போர்னியோவின் ஆளுநராகவும் (1900-1901) பணியாற்றினார். 

அவர் இறுதியாக மலாயாவில் நீரிணைக் குடியேற்றங்களின் ஆளுநராகவும், மலாயாவின் ஐக்கிய இராச்சிய உயர் ஆணையராகவும் 1927 முதல் 1929 வரை பணியாற்றினார்.

 மேலும் காண்க 
 எட்வர்ட் ஜென்ட்
 டொனால்டு மெக்லவரி
 என்றி கர்னி
 பிராங்க் சுவெட்டன்காம்
 ஜெரால்ட் டெம்பிளர்

 மேற்கோள்கள் 

வெளி இணைப்புகள்
 Cowan, C. D. (Charles Donald)(1961) Nineteenth-century Malaya : the origins of British political control. London : Oxford University Press.
 Gailey, Harry A. (1982) Clifford: Imperial Proconsul. London : Rex Collings
 Holden, Philip (2000) Modern subjects/colonial texts : Hugh Clifford & the discipline of English literature in the Straits Settlements & Malaya, 1895-1907. Greensboro, North Carolina : ELT Press.
 Frank Swettenham (1907), British Malaya: an account of the origin and progress of British influence in Malaya. London : John Lane the Bodley Head.





பகுப்பு:1866 பிறப்புகள்
பகுப்பு:1941 இறப்புகள்
பகுப்பு:ஆங்கிலேய உரோமன் கத்தோலிக்கர்கள்
பகுப்பு:சிங்கப்பூரில் பிரித்தானிய ஆட்சி
பகுப்பு:பேராக் வரலாறு‎
பகுப்பு:பிரித்தானிய மலாயா‎
பகுப்பு:சர் பட்டம் பெற்ற இலங்கையர்
பகுப்பு:இலங்கையின் பிரித்தானியத் தேசாதிபதிகள்
பகுப்பு:இலங்கையின் நிறைவேற்றுப் பேரவை உறுப்பினர்கள்